**Materská škola Československej armády 20, Prešov**

**Pokyny pre predškolákov pri pokračovaní povinného predprimárneho vzdelávania**

(tzv. odklad školskej dochádzky)

Vážení rodičia,

ak máte záujem, aby Vaše dieťa pokračovalo v plnení predprimárneho vzdelávania v materskej škole aj po dovŕšení veku - 6 rokov, prosím, venujte pozornosť tomuto oznamu.

 Od 1.1.2021 je účinná nová legislatívna zmena zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Táto zmena upravuje postup pri žiadaní o pokračovanie plnenia povinného predprimárneho vzdelávania v MŠ

1. **Kto má podať žiadosť na pokračovanie plnenia povinného predprimárneho vzdelávania v MŠ?**

* **Zákonný zástupca písomne požiada riaditeľku materskej školy**, že by chcel pre svoje dieťa pokračovanie plnenia povinného predprimárneho vzdelávania.
* Riaditeľka školy odporučí zákonnému zástupcovi, rodičovi **návštevu príslušného zariadenia výchovného poradenstva.**

1. **Kedy je potrebné uvažovať  o pokračovaní plnenia povinného predprimárneho vzdelávania v MŠ ?**

* Ak rodič má pochybnosti o tom, či dieťa dosiahlo školskú zrelosť.
* Alebo ak učiteľ MŠ odporučí zákonnému zástupcovi, aby ich dieťa pokračovalo v plnení povinného predprimárneho vzdelávania v MŠ.

1. **Musí ísť dieťa na zápis do základnej školy aj keď rodič podal podnet na pokračovanie plnenia povinného predprimárneho vzdelávania v MŠ?**

* **Áno.** Rodič má zákonnú povinnosť zapísať dieťa do základnej školy pri splnení podmienky veku. **Každý predškolák na zápis do ZŠ bude musieť ísť** aj napriek tomu, že zákonný zástupca uvažuje dať žiadosť na pokračovanie plnenia povinného predprimárneho vzdelávania v MŠ.
* V ZŠ bude zákonný zástupca dieťaťa pri zápise sám iniciatívne informovať riaditeľa ZŠ o tom, **že požiada riaditeľku MŠ o pokračovanie povinného predprimárneho vzdelávania.**

1. **Čo musí rodič predložiť pri žiadosti na pokračovanie plnenia povinného predprimárneho vzdelávania v MŠ?**

Potrebná bude písomná žiadosť zákonných zástupcov dieťaťa – originál s podpismi (vzor žiadosti na našom webe v záložke tlačivá)

1. písomný súhlas príslušného zariadenia výchovného poradenstva a prevencie
2. písomný súhlas pediatra (vzor súhlasu na našom webe v záložke tlačivá)
3. informovaný súhlas zákonného zástupcu (vzor informovaného súhlasu na našom webe v záložke tlačivá)
4. **Kto zabezpečuje školského psychológa?**

* Zákonný zástupca sám osloví príslušné Centrum poradenstva a prevencie (CPaP) a dohodne si termín stretnutia.

Uvádzame kontak na odborného zamestnanca CPaP, ktorý má k dispozícii depistážne vyšetrenia detí našej materskej školy.

**Adresa:**

Mgr. Izolda Gladičová  
psychologička CPaP Prešov  
Levočská 7, Prešov 080 01

**Email:**

|  |  |
| --- | --- |
| gladicova.izolda@cpppap-presov.sk |  |

**Telefónne číslo:**

+421 51 77 155 26, +421 51 77 546 21, +421 915 899 455, +421 915 899 454

|  |  |
| --- | --- |
|  |  |

web stránka: https://cpppap-presov.webnode.sk/

1. **Kto vydáva rozhodnutie o pokračovaní plnenia povinného predprimárneho vzdelávania v MŠ?**

* Rozhodnutie vydáva riaditeľ materskej školy.

**Termíny**

* + Podať riaditeľovi MŠ originálny oboma zákonnými zástupcami podpísaný ***informovaný súhlas*** zákonného zástupcu – **do 14. apríla 2024**
  + Zákonný zástupca podá ***žiadosť*** spolu s potrebnými dokladmi riaditeľovi MŠ **– do 9.mája 2024**
  + Riaditeľ MŠ vydá ***rozhodnutie*** o pokračovaní plnenia povinného predprimárneho vzdelávania dieťaťa v MŠ – **do 15.júna 2024**
  + Zákonný zástupca dieťaťa doručí ***rozhodnutie*** o pokračovaní plnenia povinného predprimárneho vzdelávania dieťaťa v MŠ do príslušnej Základnej školy – **do 30.júna 2024**

PaedDr. Ivona Uličná, riaditeľka školy